VSESLOVENSKO PETJE S SRCI

BESEDILA PESMI

**Z Goričkega v Piran**

**Prazen dan, navaden, tih in zaspan,
že zjutraj se povsem očitno zdi,
da bi bolje b’lo, če ga ne bi bilo.**

**Sama žalost, sami bivši ljudje,
le še marketing in deficit srca,
nobenih vicev več, še vreme je za vraga.**

**Ko pa prideš ti, se nebo mi razjasni,
kakor da letim,
sebi sam se imeniten zdim!**

**Ko pa prideš ti, se nebo mi razjasni,
čez gore, ravan, seže mi pogled
z Goričkega v Piran!**

**Tožne misli o vsem, kar je že bilo,
nekaj o smislu pa o minljivosti
in o tem, da sem si sam največji problem.**

**Ko pa prideš ti, se nebo mi razjasni,
kakor da letim,
sebi sam se imeniten zdim!**

**Ko pa prideš ti, se nebo mi razjasni,
čez gore, ravan, seže mi pogled
z Goričkega v Piran!**

# Samo milijon nas je

**Hodil sem po zemlji naši,
srečal dobre sem ljudi,
skromni, majhni, a pošteni,
to smo mi.**

**Že stoletja tu živimo,
se z viharji bijemo,
bratje, sestre, ne pustimo,
da izginemo.**

**Samo milijon nas še živi
na svoji zemljici,
samo milijon nas dobro ve,
da dobri smo ljudje.**

**Majhen narod vedno kriv je,
kdor je majhen, je vedno kriv.
Če si majhen, bodi srečen,
da si živ.**

**Bratje in sestre,
zdaj stisnimo dlani.
Dokažimo, da veliki
smo mi.**

**Samo milijon, samo milijon,
samo milijon, samo milijon,
samo milijon, nas dobro ve,
da dobri smo ljudje.**